Bytom
Store norske leksikon,Geografi,Verdens geografi,Europa,Polens geografi
Bytom er en by i Polen, i gruveområdet Górny Śląsk (Øvre-Schlesien), 20 kilometer nordvest for Katowice. Byen har 163 255 innbyggere (2020).
Ved Bytom foregår det brytning av kull og sink-, bly- og jernmalm. Viktigste næringsvirksomheter er jern- og stålverk, elektroteknisk og kjemisk industri og maskinfabrikker.Byen ble grunnlagt i 1254, ble prøyssisk i 1742 og lå i perioden 1921–1939 like ved den polske grensen. Bytom ble polsk i 1945. Les mer i Store norske leksikon Polens historie Polens geografi Polen Økonomi og næringsliv i Polen